ועדת המשנה להצעת חוק שמאי מקרקעין, כנסת 15, פרוטוקול מספר 1, 2000-03-02 10:00

דליה רבין-פילוסוף: אני מציעה שנשמע את עמדות הצדדים הנוכחים כאן.

אבישי ספיר: דוח ועדת רייכמן הסתיים ונמסר לשר המשפטים בנובמבר 1993.

אבישי ספיר: הצעת החוק הזאת אמורה ליישם חלק מהמלצות הוועדה, את אותו חלק שנראה שהמקום והזמן עכשיו לעשותם.

אבישי ספיר: יש דברים שהם בבחינת המצב הרצוי אבל אנחנו לא בטוחים שהוא יכול להיעשות עכשיו.

אבישי ספיר: דוגמה לכך היא השוני מדוח ועדת רייכמן כאשר שוני אחד הוא נושא האקדמיזציה של המקצוע.

אבישי ספיר: אנשי משרד המשפטים, השר, המנכ"ל וכל האחרים שהשתתפו בהכנת הצעת החוק סבורים שלמרות שרצוי שהמקצוע הזה יהיה מקצוע אקדמאי, הרי בנתונים של היום, כאשר עדיין אין מוסדות לימוד שיכולים לספק את הלימודים האלה ולתת את הדרישה של תלמידים רבים ללמוד את מקצוע השמאות, אי-אפשר לסגור את המקצוע רק בפני אלה שסיימו אוניברסיטה, מה גם שעוד אין תוכניות אוניברסיטה חד-משמעיות להשגת תואר אקדמי.

אבישי ספיר: הדבר היחיד שיש היום זה הקורס או המגמה שיש באוניברסיטת תל-אביב שהוא מיועד כבר לאקדמאים.

אבישי ספיר: זאת אומרת, בכניסה לשם צריך להיות תואר ראשון.

אבישי ספיר: לכן אנחנו חושבים שיש לאפשר בהצעת החוק הזו שני מסלולים: מסלול אחד שייתן אישור למכללות שהרמה שלהן, היקף השעות והתוכנית תאושר על-ידי המועצה, שהלימודים בהם יוכרו כלימודים והם יהיו פטורים מבחינות פרט לבחינה הסופית, והמסלול השני הוא לאנשים אחרים שלומדים בקורסים שאמנם הם לא מוכרים על-ידינו אבל אלה הם קורסים של שמאות, והם יצטרכו לעבור את כל בחינות המועצה או חלקן.

אבישי ספיר: זה אחד הדברים שאנחנו סוטים בו מהמלצת דוח רייכמן.

אבישי ספיר: החשיבות שאנחנו מייחסים לחוק היום הוא בגלל שהמצב כיום הוא בלתי נסבל.

אבישי ספיר: החוק הקיים הוא חוק מיושן.

אבישי ספיר: דוח ועדת רייכמן מציע לשנותו ורוב השינויים נמצאים בהצעת החוק הכחולה, ובלעדיהן עבודת המועצה יכולה לקרטע.

אבישי ספיר: אני חייב לומר לזכותה של המועצה, לפחות בהרכבה היום, שאנחנו מנסים ככל האפשר ליישם את רוח המלצות ועדת רייכמן ככל שזה ניתן מבחינה חוקית כשאין לנו חוק שתומך בנו.

אבישי ספיר: התוצאות של העבודה של המועצה היום ברוח ועדת רייכמן הביאו לכמה דברים: נושא האתיקה.

אבישי ספיר: בקדנציה הזאת מובאים לדין שמאים שפעלו שלא כשורה, דבר שלא היה בכל הקדנציות הקודמות כמעט.

אבישי ספיר: יש מודעות לכך שהמועצה תקפיד על פעולה אתית של שמאי.

אבישי ספיר: יש ועדת משנה, ועדת אתיקה שמסיימת בימים אלה את עבודתה להכנת כללי אתיקה יותר מפורטים בהתאם לניסיון שהיה עד היום.

אבישי ספיר: נושא הבחינות והנבחנים עבר שינוי קוטבי ביחס ממה שהיה בעבר ומה שקיים היום.

אבישי ספיר: גם שיטת הבחינות שמאפשרת פחות שיקול דעת לבוחן ויותר בדיקת ידע, למרות שיש לה חסרונות משלה, אבל הבדיקה האמריקאית לא נותנת מקום להכשלה מכוונת.

אבישי ספיר: אנחנו גם מקפידים שהשאלות לא תהיינה שאלות מכשילות.

אבישי ספיר: אחוז העוברים הוא גבוה לאין שיעור למה שהיה בעבר ואת הנתונים ימסרו לשכת השמאים כי הם אוהבים למסור אותם.

אבישי ספיר: ברור לחלוטין שעוברי הבחינה הם כאלה שבאמת ראויים לעבור אותה.

אבישי ספיר: יש סטטיסטיקה ופער שמראה שאחוז העוברים מבין בוגרי האוניברסיטה הוא הרבה יותר גבוה מאשר אלה שניגשים באקסטרני.

אבישי ספיר: נושא הבחינות מוסדר בהצעה הזאת בצורה שנראית לנו נכונה, כאשר אותן מכללות שתוכנית הלימודים שלהן תוכר, כולל רמת המרצים ורמת היקף השעות, הבחינות אצלן יוכרו כבחינות המועצה, פרט לבחינה הסופית שהיא הבחינה שבוחנת את השמאי כבר בשדה כאיש מקצוע, במיוחד אחרי שהוא כבר עבר תקופת התמחות.

אבישי ספיר: לגבי המכללות.

אבישי ספיר: יש היום מכללות שהלימודים מוכרים שם והן לא אוניברסיטאות.

אבישי ספיר: מכללות שמוכרות בכל המקצועות.

אבישי ספיר: אתה יכול לקבל תואר אקדמי במכללות שהן לא אוניברסיטאות.

אבישי ספיר: אנחנו רוצים לקחת את המכללות האלה שמוכרות לפי חוק המכללות ולבחון באיזו מידה הן מוכנות להכניס קורסים לשמאות מקרקעין בשילוב אולי עם מינהל עסקים או מקצוע אחר כמו משפטים.

אבישי ספיר: אותן מכללות שירצו בזה יצטרכו להגיש למועצה תוכנית לימודים מפורטת, המועצה תצטרך לבדוק את רמת תוכנית הלימודים ואת ההיקף והמועצה תהיה זו שתאשר את המכללה כמכללה מוכרת.

אבישי ספיר: היתרונות במכללה הם שתלמידים לא יצטרכו לחכות לשאלות אנונימיות שמישהו אחר כתב ושאולי הם לא למדו בדיוק את הסעיף הזה.

אבישי ספיר: לדוגמה, במקצוע השמאות אתה צריך ללמוד חוק ומשפט ובנושא זה אפשר לשאול מיליון שאלות ולא תמיד אפשר ללמד שמאי את כל חוקי מדינת ישראל אבל הוא צריך לדעת מספר חוקים ומספר דברים שנוגעים למקרקעין.

אבישי ספיר: בהחלט יכול להיות שבמכללה אחת מרצה אחד שם דגש על חוקי הפקעות, נושא שהוא חשוב כשלעצמו, ומרצה אחר שם דגש על חוקי תכנון ובנייה, שגם הוא חשוב כשלעצמו.

אבישי ספיר: חשוב מאוד שהתלמידים ייבחנו במה שהם למדו באותה מכללה וזה מהווה יתרון גדול לתלמידים מאשר להיבחן על-ידי מרצה שנתן הרצאה במכללה אחרת.

אבישי ספיר: המכללה צריכה לעמוד בקריטריונים של רמה וזה פשוט כדי שאנשים שירצו לעבוד במקצוע השמאות יהיו באמת ראויים מבחינת הכשרתם.

אבישי ספיר: לא כל המכללות האלה תאושרנה אלא רק אלה שיגישו תוכנית לימודים ויהיו לנו סמכויות פיקוח ובקרה.

אבישי ספיר: אני מדבר על המכללה הבין-תחומית של רייכמן, שם הוא הכניס מינהל עסקים ושמאות מקרקעין, אבל עדיין הוא לא קיבל הכרה.

אבישי ספיר: הוא לא קיבל הכרה מכיוון שהדרישות של המועצה הן קרובות לדרישות אקדמאיות.

אבישי ספיר: אם הוא יקבל הכרה – וממילא עכשיו הוא מקבל הכרה כנותן תואר ראשון במשפטים ובמינהל עסקים – יכול להיות שכמוהו יצוצו אחרים.

אבישי ספיר: אתם תראו גם את הנייר הראשוני שהגישה לשכת השמאים והוא עב כרס.

אבישי ספיר: לדון בכולו, פירושו לדחות את החוק הזה לעוד כמה שנים.

אבישי ספיר: ביקשתי מהם, ולשמחתי הרבה הם נענו לבקשתי, להעביר קיצור.

אבישי ספיר: זאת אומרת על חלק מהדברים החשובים, דברים שנראים להם חשובים, הם רוצים לעמוד עכשיו ולגבי האחרים יבוא זמנם כי אנחנו לא רוצים לעכב את הצעת החוק.

אבישי ספיר: הדבר החשוב ביותר בהצעת החוק הזה לדעתי זה עוד שני דברים ובזה אני אסיים את ההקדמה: הדבר הראשון.

אבישי ספיר: לפי החוק הקיים, סף הכניסה, מספיק שאדם למד בבית-ספר תיכון גם אם לא סיים וקיבל תעודת בגרות.

אבישי ספיר: כמובן שאם מדובר על אקדמיזציה, האנטי של זה הוא המצב היום.

אבישי ספיר: אדם יכול להיות בלי בגרות ולהיות שמאי.

אבישי ספיר: זה הביא הרבה מועמדים שרצו ללמוד גם אם הם לא התאימו ומכאן גם המצב שיש הרבה מאוד נכשלים, כי אדם שלא סיים בגרות, לעבור בחינות שומה, לדעת מה זה טורים אריתמטיים וגיאומטריים וכל החשבונות של מימון ודברים אחרים – יהיה לו קשה מאוד אם אין לו בגרות.

אבישי ספיר: יש לנו הרבה נכשלים.

אבישי ספיר: אם נעשה סטטיסטיקה, נמצא שחלק מהנכשלים שלגביהם יש טענות נגד המועצה, הם דווקא מהתלמידים האלה שמנסים והם לא מתאימים להיכנס.

אבישי ספיר: המינימום שיכולנו לעשות בהצעת החוק הוא שסף הכניסה יהיה לפחות תעודת בגרות בשלב הראשון כאשר בשלב השני אנחנו מתכננים שזה יהיה אקדמאי.

אבישי ספיר: הדבר השני הוא נושא האתיקה.

אבישי ספיר: בחוק יש פרק נרחב על בעיות משמעת ועבירות שנעשות על-ידי שמאים.

אבישי ספיר: המצב בשוק הוא שהשמאים – שאני קורא להם "הישרים" – צריכים לסבול בגלל קונייקטוריסטים.

אבישי ספיר: אני לא רוצה להרחיב בזה כי ועדת האתיקה שלנו מטפלת בנושאים ונורית היא יושבת-ראש ועדת האתיקה והמקרים שבאים בפניה הם מקרים לא תמיד נעימים.

אבישי ספיר: יש פה חיזוק רב מאוד למה שאנחנו עושים בפועל ממילא, אבל יהיה לנו פה את הגושפנקא המשפטית החזקה.

אבישי ספיר: ברשותכם, אני רוצה לעצור בשלב הזה כדי לתת לאחרים להתבטא.

אבישי ספיר: יכול להיות שאחר-כך נוכל להגיב ולענות.

נורית ישראלי: לגבי האקדמיזציה.

נורית ישראלי: יש בעיה של פער בין המצוי והרצוי.

נורית ישראלי: אין מחלוקת בכלל שהרצוי זה אקדמיזציה.

נורית ישראלי: השאלה איזה קומפרומיס לעגן בחוק ואיזה קומפרומיס שיהיה ריאלי.

נורית ישראלי: אפשר להגיד שהוא יהיה רק באוניברסיטאות, אבל אם האוניברסיטאות לא ערוכות לכך וזה לוקח שנים מבחינת הכללים של הכרה במסלול אקדמי על-ידי המועצה להשכלה גבוהה וכולי, אז אין טעם.

נורית ישראלי: אולי אפשר לעשות מודל של תקופת מעבר או משהו כזה.

נורית ישראלי: הרעיון שאנחנו ראינו אותו הוא התוויה של הנורמה אקדמיה כרצוי ואיזשהו תמריץ למודל האקדמי, בתקווה שזה באמת יביא את כוחות השוק לעודד אקדמיזציה של השטח.

נורית ישראלי: לגבי ועדת אתיקה.

נורית ישראלי: היום אנחנו עובדים בצורה מאוד מיושנת.

נורית ישראלי: הוועדה היא ועדה חוקרת, אין תובע, אין סדרי דין וכולי.

נורית ישראלי: המודל שהחוק מציע הוא מודל עכשווי ומעודכן, מודל אדוורסרי בו יהיה תובע, יהיה ייצוג של גורם חיצוני בפני הוועדה ואני חושבת שזה מאוד רצוי.

שמואל פן: כפי שאמרו חבריי, התקופה בה קמה ועדת רייכמן, שאולי גרמה להצעת החוק, השתנתה לחלוטין.

שמואל פן: בעשר השנים האחרונות מספר שמאי המקרקעין בארץ עלה מ250-200- ל750-, מספר העוברים כל שנה הוא 80-70.

שמואל פן: זה לא לשכת עורכי-הדין, אבל ביחס למקצוע שמאות מקרקעין, המספר עלה בעשר השנים האחרונות ב300- אחוז, ב400- אחוז.

שמואל פן: בטקס האחרון שלנו היו 113 מקבלי תעודה.

שמואל פן: זאת אומרת, כל האגדה – בין אם נכונה או לא נכונה – שהמקצוע נסגר על-ידי שמאים, חברי המועצה, עברה מן העולם לגמרי.

שמואל פן: יחד עם זאת באופן טבעי כלשכת השמאים אנחנו רוצים שהחוק יאפשר לנו לקבל חברים, שאנחנו עצמנו נהיה חברים, שיהיו ברמה הגבוהה ביותר האפשרית.

שמואל פן: לכן עקרונית אנחנו בעד החוק.

שמואל פן: יש לנו הערות לחוק ואנחנו לא רוצים לשנות אותו אלא להכניס בו כמה וכמה תיקונים.

שמואל פן: אני אמנה את ההצעות שלנו בקיצור נמרץ והייתי מבקש שלאחר מכן היועץ המשפטי שלנו ירחיב וייתן לזה את השפה היותר משפטית.

שמואל פן: הסדר כאן לא משנה, אבל אני אתחיל מאקדמיזציה משום שמר שהם התחיל בזה.

שמואל פן: נושא האקדמיזציה מתחלק לשני חלקים: ראשית, אנחנו מנסים לעודד וננסה לעודד ככל האפשר שאוניברסיטאות – אנחנו מנסים לעשות זאת גם עכשיו, לא רק באוניברסיטת תל-אביב – תאפשרנה לאנשים לעבור קורסים בשמאות מקרקעין, ואולי גם אי פעם לתת תואר בשמאות מקרקעין.

שמואל פן: שנית, שמאות מקרקעין הוא מקצוע שאנשים באים אליו מהמון דיסצפלינות והם צריכים למזג בתוכם גם קצת ידיעה בתכנון ערים, קצת בהנדסה, קצת בכלכלה וכולי.

שמואל פן: החוק הנוכחי, החוק משנת 1962, בכלל מאפשר לכל אדם להיות שמאי ואם מישהו נכנס לכיתה ט', תיאורטית הוא יכול להיות שמאי מקרקעין.

שמואל פן: הצעת החוק מדברת על תעודת בגרות.

שמואל פן: אנחנו היינו מבקשים שהמועמד להיות שמאי מקרקעין, יהיה לו תואר ראשון במקצוע כלשהו, ואנחנו לא אומרים איזה מקצוע, משום שאדם עם השכלה אוניברסיטאית ראשונית יוכל הרבה יותר להתאים לדרישות המקצוע.

שמואל פן: הראיה היא שבאמת אלה שעוברים את הבחינה מבין תלמידי האוניברסיטה, מספרם עובר את התשעים אחוזים.

שמואל פן: בכלל, הסטטיסטיקה שאנחנו מצאנו היא שאנשים שיש להם תואר ראשון במקצוע – ואני לא אומר איזה – עוברים את הבחינה הרבה יותר בקלות וגם מתפקדים יותר טוב בהמשך.

שמואל פן: יש לנו עוד כמה נקודות ואני אמנה אותן בקיצור.

שמואל פן: עבודת לשכת השמאים נעשית בהתנדבות על-ידי חברינו, כמובן בראשות ראש המועצה ונציגת שר המשפטים, אבל חלק גדול מהעבודה נעשית על-ידי שמאי המקרקעין עצמם, הן על-ידי השמאי הממשלתי הראשי שיושב כאן עם הצוות שלו והן על-ידי השמאים הפרטיים.

שמואל פן: הרכב המועצה הנוכחי הוא עם רוב מוחלט של שמאי מקרקעין ואנחנו היינו רוצים לשמור על זה מכיוון שאנחנו יודעים יותר טוב מכל אחד אחר, וחזקה עלינו שאנחנו מעונינים שהמקצוע יהיה ברמה, מה הן דרישות המקצוע.

שמואל פן: לכן ההצעה הזאת שהיא אולי בהשפעת ועדת רייכמן בשעתו, שאנחנו בה מיעוט, מן הראוי שתשתנה ומר ברקת ירחיב בה אחר-כך.

שמואל פן: יש לנו עוד נקודה אחת שמאוד חשובה לנו מקצועית וזה מה שנקרא ייחוד המקצוע.

שמואל פן: בהצעת החוק ישנו סעיף שמאפשר לכלכלנים לעשות סוג מסוים של הערכה.

שמואל פן: אנחנו לא טוענים שאי-אפשר להעריך עסק לפי שיטות כלכליות, אבל מרגע שבעסק ישנו איזשהו אלמנט של שמאות מקרקעין, אנחנו מבקשים שהחלק הזה ייעשה על-ידי שמאי מקרקעין או ייחשב לשמאות מקרקעין ואז הוא לא יגרום לפרצה שממנה יכולים להיכנס שומות.

שמואל פן: מה שנכון הוא שיש הבדל בין הערכה לבורסה לבין הערכה של שמאות מקרקעין.

שמואל פן: לגבי משך ההתמחות.

שמואל פן: אנחנו חושבים שהמקצוע שלנו דורש הרבה מאוד עבודה מעשית ולכן היינו מבקשים להשאיר בעינה את ההצעה הקודמת שהייתה שנתיים ואת כאשר הצעת החוק מדברת על שנה.

שמואל פן: ישנה פה עוד בעיה שלא היינו ערים לה בהתחלה ותפסנו אותה רק עכשיו.

שמואל פן: הסתבר שלגבי בחינות גמר, שודאי סמכותן הן בידי מועצת השמאים, מצאנו שהניסוח שבהצעת החוק מעבירה אותן לשר המשפטים.

שמואל פן: מן הסתם השר יפעיל את המועצה, אבל אני לא חושב שלזאת הייתה הכוונה וכדאי שהניסוח יהיה בהיר יותר.

ערן ברקת: אני מנסה לומר לגבי השוני, בין מצב הדברים לפני עשר שנים והיום, שהצעת החוק בכחול שהיא עצמה משנת 1997 יש לה פילוסופיה.

ערן ברקת: הפילוסופיה אומרת לקחת את הפיקוח ואת ההסדרה, את ההכשרה, את השיפוט המשמעתי, את כל הדברים האלה לגבי שמאי המקרקעין ולהוציא אותם מידי שמאי המקרקעין.

ערן ברקת: לו המצב היה נשאר כפי שהוא היה, יש בזה הגיון מסוים.

ערן ברקת: גם אז משלמים על מהלך כזה מחיר מכיוון שאם מי שיעשה את כל הדברים האלה אלו לא אנשי מקצוע כמו שאמר מר פן, משלמים על זה מחיר.

ערן ברקת: אם יעשו את זה פקידים, עם כל הכבוד לפקידים, שהם לא אנשי מקצוע – משלמים מחיר.

ערן ברקת: אז חשבו שהמחיר כדאי אבל היום צריך לשקול את זה מחדש.

ערן ברקת: אני אזכיר ואומר שבהצעה מוצע להעביר את השיפוט המשמעתי של שמאי המקרקעין לגוף נפרד מן המועצה.

ערן ברקת: ללשכה אין השגות על כך.

ערן ברקת: אם רוצים להקים בית-דין בראשות שופט, אין לנו השגות.

ערן ברקת: זה אומר שבמועצה נשאר רק הנושא של ההכשרה, הפיקוח על התמחות, הבחינות ומתן הרשיון.

ערן ברקת: כאשר אנחנו זוכרים את השינוי העצום שחל בכל מה שקשור לבחינות ולאופן הכניסה למקצוע, צריך להיזהר מהליכה באותו קו שחשבו עליו לפני שבע שנים ולהמשיך אתו היום, כשאנחנו משלמים מחיר יקר מדי.

ערן ברקת: זה מכנה משותף לחלק מהערות הלשכה בכל מה שקשור להרכב המועצה.

ערן ברקת: אין מחלוקת מסביב לשולחן שיש צורך באקדמיזציה.

ערן ברקת: בעיניי הגישה שאומרת שאפשר לתת אפילו למי שיש לו תעודת בגרות, שזו אחת החלופות שמוצעת בהצעה, גובלת כמעט באבסורד ואני אסביר מדוע.

ערן ברקת: כפי שאמר מר פן, המקצוע הוא מקצוע מיוחד, כתבנו את זה במכתב ששלחנו ליושבת-ראש הוועדה אתמול.

ערן ברקת: זה מקצוע שמשלב ידע בתחומים של משפטים, תכנון ערים, מימון וכל אחד מהתחומים האלה בפני עצמו דורש לפי המצב הקיים היום הכשרה אקדמית, הכשרה של רשיון.

ערן ברקת: לבוא ולומר שכל אחד בנפרד צריך הכשרה מסודרת, אקדמית ופורמלית, אבל האדם שנזקק לכל הדברים יחד הוא יכול להיות בעל תעודת בגרות ולגשת שוב ושוב לבחינות עד שיצליח לעבור אותן, נדמה לי זו גישה לא נכונה.

ערן ברקת: אם אנחנו נעשה כפי שאנחנו מציעים – אנחנו הצענו להשאיר את מספר השמאים, ושוב, השר הוא זה שממנה אותם והלשכה רק ממליצה – להשאיר את מספרם ארבעה, ואנחנו דורשים שלפחות שניים מתוך עובדי המדינה שמתמנים על-ידי השר יהיו שמאים עובדי מדינה, במצב הזה מצד אחד עדיין נשמר האופי הציבורי, הרוב המוחלט של עובדי המדינה, נציגי הציבור.

ערן ברקת: אני לא אמשיך בהערות האחרות שהן כתובות.

ערן ברקת: אלה הדברים העיקריים מבחינת הפילוסופיה.

יוסף זרניצקי: לסעיף 13, נושא ייחוד המקצוע, אם אפשר לשים נקודה.

יוסף זרניצקי: "מי שאינו שמאי מקרקעין לא יעסוק בשומת מקרקעין", נקודה.

ערן ברקת: אנחנו הנחנו על השולחן של גבירתי הבוקר את המסמך המפורט יותר שבסופו, בעמודים האחרונים, נמצא הנוסח של התיקונים שאנחנו מציעים – חלק ד' מעמוד 16 ואילך.

ערן ברקת: שם ישנו את נוסח כל התיקונים שאנחנו מציעים.

יעקב ביר: גם בחוק סוכני הביטוח שהוא חוק הרבה יותר ממוקד מדברים היום על התמחות של שנתיים.

יעקב ביר: בתקופה של שנה אני לא חושב שתהיה לנו את היכולת להדריך את המתמחים לשזור את כל החוטים האלה לתמונה אחת.

יעקב ביר: לוקח כמה חודשים להכניס מתמחה לעבודה ועובר זמן עד שהוא מתחיל לרוץ עם החומר ולהשתפשף בו ולכן לפי דעתי חייבים בתקופה של לפחות שנתיים.

יעל קינן-מרקוביץ: הדבר הראשון שאני רוצה להתייחס אליו, זו אמנם נקודה שלא נגעו בה, נושא של סעיף 42 בהצעת החוק.

יעל קינן-מרקוביץ: אני מדברת על סעיף 42(א)(5).

יעל קינן-מרקוביץ: יש כאן איזשהו מצב מוזר.

יעל קינן-מרקוביץ: מצד אחד השר הממונה כאן על אותו חוק הוא שר המשפטים, כאשר ברגע שאותו שר התקין תקנות ויאפשר שרשויות המס יעבירו מידע, למעשה אותו שר משפטים יתקין תקנות שקשורות למידע שמצוי ברשות שר האוצר.

יעל קינן-מרקוביץ: זה כמובן לא הגיוני.

יעל קינן-מרקוביץ: לא יתכן ששר המשפטים יתיר מידע מרשויות המס.

יעל קינן-מרקוביץ: לכן יש פה איזשהו אבסורד שאסור להתיר אותו ואנחנו צריכים להגביל את זה בתנאי שלא מדובר בקבלת מידע כמובן מרשויות המס, כי אז שר האוצר אמון על אותו מאגר מידע.

יעל קינן-מרקוביץ: נקודה שנייה שאני רוצה להתייחס אליה היא לגבי הנושא של ייחוד המקצוע.

יעל קינן-מרקוביץ: אני מתייחסת דווקא לסעיף 12 להצעת החוק.

יעל קינן-מרקוביץ: , לסעיף 12(ב).

משה יצחקי: הדבר הנוסף.

משה יצחקי: בהיותי חבר בוועדת רייכמן אני קצת תמה כי עברו כמעט שבע שנים מאז הוועדה הוציאה את ההמלצות ועד היום יש ויכוח על החוק עצמו.

משה יצחקי: כדאי לזרז את התהליך.

אבישי ספיר: לגבי ההצעות המקוצרות שהצעתם.

אבישי ספיר: אקדמיזציה של המקצוע, כולנו רוצים בזה אבל אני חושב שעכשיו אי-אפשר.

אבישי ספיר: אני חושב שעכשיו גם תקופת מעבר קצרה לא תענה.

אבישי ספיר: אדם שמסיים היום צבא ויוצא ללמוד את מקצוע השמאות, כמו שכל אחד מכם למד אותו, אי-אפשר לבוא ולומר לו שילך ללמוד ב.

אבישי ספיר: א.

אבישי ספיר: במקצוע אחר, שייבחר לו מקצוע רלוונטי ואחרי שיסיים את המקצוע ויקבל תואר ב.א.

אבישי ספיר: נאמר לו שישב וילמד באחד מהקורסים, כי את השמאות הוא צריך ללמוד והוא לא לומד במשפטים, בהנדסה או בכלכלה, ואז הוא יעמוד בבחינות של המועצה כדי להיות שמאי.

אבישי ספיר: אני חושב שאנחנו צריכים ליצור פסק זמן.

אבישי ספיר: הרצוי זה אקדמיזציה.

אבישי ספיר: יכול להיות שברגע שהחוק הזה יצא לפועל והנושא של משמעת יצא מעבודת המועצה, תקום ועדה שתומלץ על-ידי המועצה – וההרכב שלה מומלץ על-ידי המועצה – ותעסוק בזה, זה ישחרר את המועצה מהרבה מאוד עבודה שהיא עושה היום.

אבישי ספיר: דע לך שחלק גדול מהעבודה שלנו היום זה בנושאים של משמעת ואתיקה.

אבישי ספיר: גם הוועדה בראשותה של נורית עובדת בזה הרבה עם שמאים מהמועצה, אחר-כך זה מגיע אל המועצה, אנחנו גם שומעים את הנאשמים וזה לוקח מאתנו הרבה זמן.

אבישי ספיר: לכן נושאים כמו הכנת סילבוס חדש כשהסילבוס הקיים הוא מיושן לחלוטין, הכנת כללי אתיקה שמתאימים להיום מתעכבים מחוסר זמן ויש תלונות שאנחנו לא עושים את זה מהר מדי.

אבישי ספיר: לכן אני חושב שצריכים להשאיר היום את החוק כמו שהוא לגבי תעודת בגרות.

אבישי ספיר: אם זה יהיה בדעת הוועדה, אפשר לקבוע פסק זמן של חמש שנים לפחות כדי שאז תתכונן הוועדה, מי שיהיה בהרכבה אז, להכין את עצמו לקראת אקדמיזציה של המקצוע.

אבישי ספיר: זו הדעה שלנו.

אבישי ספיר: הנושא השני שעלה, ייחוד המקצוע, סעיף 13 בהצעת החוק שכפי שאמרתי לכם נוסח כפשרה בין הדרישות השונות.

אבישי ספיר: אני משתכנע יותר ויותר ממה שנאמר על-ידי השמאים לגבי הצורך בשיתוף שמאי בערך הקרקעי.

אבישי ספיר: הנדל"ני של העסק, אבל אני חושב שצריך לשמוע גם את הצד השני.

אבישי ספיר: לגבי הרכב המועצה.

אבישי ספיר: בנושא זה, אני יודע שהתחבטו רבות במשרד המשפטים עוד לפני שנכנסתי לתפקידי.

אבישי ספיר: נכון שהמגמה שנראית בהצעת החוק היא מגמה שהנושא של השמאים, בגלל העבר הלא מפואר נקרא לזה, הייתה שלא תהיה להם שליטה, רוב או אפילו הכרעה גדולה בנושא של בחינות כניסה למקצוע, בחינות ההתמחות בסופו של דבר, אלא לתת לזה יותר פן ציבורי שלא כמו בלשכת עורכי-הדין שרק עורכי-הדין עושים את זה.

אבישי ספיר: לדעתנו המצב היום הוא שארבעה נציגים שהם עובדי מדינה זה חשוב.

אבישי ספיר: בדרך כלל השר ממנה פונקציות שהוא חושב שהן צריכות להיות.

אבישי ספיר: לא הייתי מגביל את זה בחוק מכיוון ששיקול הדעת של השר שממנה חברי מועצה הוא רחב.

אבישי ספיר: הוא חושב שצריך להיות עורך-דין – אם תראו את הערות לשכת עורכי-הדין, הם חושבים שבמועצה צריכים להיות גם עורכי-דין – מכיוון שיש לנו נושאים משפטיים ולכן הוא מינה את נורית.

אבישי ספיר: הוא חושב שצריך להיות שמאי, לכן הוא מינה גם את משה וגם את נציג משרד האוצר, פישר.

אבישי ספיר: יש לו שיקול דעת את מי למנות.

אבישי ספיר: האפקט הציבורי של הרכב המועצה, ואנחנו רוצים בזה, שאנשי האקדמיה יהיו מעורים יותר בפעולות המועצה.

אבישי ספיר: יכול להיות שכך תהיה פריצת דרך להיכנס לאקדמיזציה.

אבישי ספיר: אין לי עמדה אם יהיו אלה שניים או אחד ואני משאיר את זה לשיקול ועדת החוקה חוק ומשפט.

לבנה אשד: בואו לא נשכח שהחוק במתכונתו הקודמת חוקק לפני ארבעים שנה ואני מניחה שבשנתיים קרובות לא ישנו אותו.

לבנה אשד: בואו לא נשכח שמטרת החוק היא בכל-זאת להסדיר את המקצוע ולקבוע את המקום הראוי שלו.

לבנה אשד: אני מציעה שניזהר מהנושא זה של החמצה והקרבה של אינטרסים, או אינטרסים כלכליים של מכללות או העדפה של פרטיים שמסיימים את הצבא ורוצים ללמוד שמאות על מזבח מקומו הראוי של המקצוע.

לבנה אשד: גם אם כיום קיימות בעיות מעשיות פרקטיות, אני חושבת שאסור לנו להתנתק מהמטרה והיא באמת לקבע את המקצוע במקומו הראוי.

לבנה אשד: מה שנותר לנו עכשיו זה באמת למצוא אתה סידורים הפרקטיים של הוראות המעבר, איך להסדיר את זה ועל זה יש כל מיני ורסיות.

לבנה אשד: בואו לא נתנתק מהמטרה ונוביל את החוק לכיוון הזה.

עמי ברקוביץ: לגבי הרכב המועצה.

עמי ברקוביץ: כמו שנאמר, ההרכב הזה בא לאחר התייעצויות ארוכות שהתקיימו על רקע ביקורת שהייתה קיימת בתחום ונראה לנו מאוד חשוב להשאיר את הייצוג כפי שנקבע בהצעת החוק.

עמי ברקוביץ: אנחנו חושבים שעל-מנת להבטיח שמה שקרה לא יישנה, ברגע שאנחנו מביאים את הנושא להסדרה בחקיקה ולמנוע את הקשיים שנגרמו, אנחנו כן רוצים להשאיר את הייצוג כפי שנקבע.

עמי ברקוביץ: זה גם נסמך על המלצות ועדת רייכמן.

עמי ברקוביץ: אני רוצה להדגיש שהנושא של בחינות שנשאר בידי המועצה הוא נושא מרכזי.

עמי ברקוביץ: כמו שנאמר כאן קודם אמנם במקצועות אחרים הייצוג אולי יכול להיות שונה, אבל במקצועות אחרים כמו מהנדסים, פסיכולוגים, עובדים סוציאלים, אין בעצם נושא של בחינות כניסה אלא התואר האקדמי בלבד מספיק להיכנס למקצוע.

עמי ברקוביץ: לכן כל התפקוד של המועצות באותם חוקים מקבל צורה שונה.

עמי ברקוביץ: אני רוצה להזכיר שגם בלשכת עורכי-הדין לצורך הבחינות קיימת ועדה בוחנת על-פי סעיף 40 לחוק שמורכבת משופט ושני עורכי-דין, אחד נציג השירות המשפטי.

נורית ישראלי: ההערה השנייה היא בקשר לאקדמיה.

נורית ישראלי: הרצון לעשות אקדמיזציה היא כל כך גדול כך שמכל האנשים שמקצצים לא הייתי מקצצת איש אקדמיה.

שלמה שהם: כמובן ששם החוק ישתנה לשנה שבה הוא יעבור ואני מאוד מקווה שזה יהיה השנה הזאת.

פרק ראשון: 1.

פרק ראשון: הגדרות.

פרק ראשון: בחוק זה –

"בית משפט: "הארגון" – הארגון המייצג את המספר הגדול ביותר של שמאי מקרקעין.

"בית משפט: "המועצה" – מועצת שמאי המקרקעין שהקים השר לפי חוק זה.

"בית משפט: "הפנקס" – פנקס שמאי המקרקעין.

"בית משפט: "ותק" – מספר שנות הרישום בפנקס כולל הפנקס שהתנהל לפי חוק שמאי מקרקעין התשכ"ב1962-.

"בית משפט: "שומת מקרקעין" – לרבות שומת ההכנסות ממקרקעין, ומילוי כל תפקיד שנתייחד בחיקוק לשמאי מקרקעין.

"בית משפט: "שמאי מקרקעין" – מי שרשום בפנקס.

"בית משפט: "השר" – שר המשפטים.

דליה רבין-פילוסוף: סעיף 1 – אושר.

שלמה שהם: מקום מושב המועצה הוא ירושלים.

דליה רבין-פילוסוף: סעיף 3 – אושר.

דליה רבין-פילוסוף: רוב חברי המועצה הם מניין חוקי בישיבותיה.

דליה רבין-פילוסוף: אני מצביעה בעד.

דליה רבין-פילוסוף: סעיף 4 – אושר.

שלמה שהם: קיום המועצה, סמכויותיה ותוקף החלטותיה לא ייפגעו מחמת שהתפנה מקומו של חבר מחברי המועצה או מחמת ליקוי במינויו או בהמשך כהונתו, ובלבד שמספר חברי המועצה לא פחת משבעה.

שלמה שהם: יושב-ראש המועצה או מי שהוא מינה מבין חבריה ינהל את פנקס שמאי המקרקעין.

שלמה שהם: סעיף 7, אני חושב שאפשר לאשר את כל הסעיף.

שלמה שהם: (ב) מצאה המועצה שאין המבקש ראוי מבחינת התנהגותו או עברו הפלילי לשמש שמאי מקרקעין, רשאית היא לסרב לרשמו בפנקס אף אם נתמלאו בו כל התנאים האמורים בסעיף קטן (א).

שלמה שהם: 8.

שלמה שהם: אגרה תקופתית, זה החלק החשוב ביותר.

שלמה שהם: (א) מי שרשום בפנקס ישלם לא יאוחר מ31- בינואר כל שנה אגרה שנתית ששיעורה נקבע בתקנות (להלן – אגרה תקופתית).

שלמה שהם: לא שולמה האגרה התקופתית במועד, ייווספו לה תוספת אגרה והפרשי הצמדה, כפי שנקבע בתקנות.

שלמה שהם: יש כאן עניין של ניסוח כי "שיעורה ייקבע" זה ממילא בתקנות.

שלמה שהם: אנחנו נבדוק את נושא ההתלייה.

שלמה שהם: 9.

שלמה שהם: בחינות המועצה.

שלמה שהם: (א) המועצה תערוך את הבחינות לשמאי מקרקעין במועדים ובמקומות שתקבע.

שלמה שהם: (ב) הודעה על עריכת הבחינות ומועדן תפורסם ברשומות.

שלמה שהם: נוהלי הכנת השאלונים, סדרי הבחינה ונושאי הבחינה ייקבעו בתקנות.

שלמה שהם: נבחן רשאי לערור לוועדת ערר על ציון שקיבל בבחינות המועצה.

שלמה שהם: נוהלי הערר וסדריו ייקבעו בתקנות.

שלמה שהם: (א) המועצה תמנה את הוועדות וממלאי התפקידים הבאים בכל הנוגע לבחינות המועצה ולהתמחות: רכז בחינות – לעריכת הבחינות.

שלמה שהם: חבר בוחנים – לחיבור שאלות הבחינה ובדיקת מחברות הנבחנים.

שלמה שהם: ועדת פיקוח – לפיקוח על הבחינות.

שלמה שהם: ועדת ערר – לבדיקת עררי נבחנים על ציונים שקיבלו בבחינה.

שלמה שהם: ועדת התמחות – להפעלת סמכויות המועצה באשר להתמחות, מאמנים ומתמחים.

שלמה שהם: 12.

שלמה שהם: הגשת שומת מקרקעין לבית-משפט.

שלמה שהם: (ב) עד למועד שיקבע השר, בהסכמת שר האוצר, אין בהוראת סעיף קטן (א) כדי למנוע הגשה לבית-משפט של שומת מקרקעין, שנערכה בידי עובדי נציבות מס הכנסה ומס רכוש במסגרת מילוי תפקידם.

שלמה שהם: נושא שמאות מקרקעין הוא נושא שלא פעם מוכרעים סכסוכים בצורה שכמעט בית-המשפט סומך באופן מוחלט על שמאי מקרקעין ולכן גם לדעתי כל הגישה שלהם הייתה חשובה בעיני משום שהם אמורים להיות אובייקטיביים ולא מוטים לכל כיוון.

שלמה שהם: שירות המדינה, בכל הכבוד, אני סבור שלמרות שיש שם הרבה מאוד אנשים שמגישים שומות מקרקעין, הדבר הזה צריך להשתנות.

שלמה שהם: זה חלק מהעניין.

שלמה שהם: אין שום סיבה שהמדינה בעניין הזה תהיה שונה מכל מגזר אחר במשק ושהאנשים שמפקחים, שמגישים שומות, זה לא רק מס הכנסה אלא זה גם מס שבח וגם דברים אחרים, למרות שאולי היום כבר השתנו הדברים.

דליה רבין-פילוסוף: תודה רבה.

דליה רבין-פילוסוף: אני נועלת את הישיבה.